Aparaaditehase festival koondab kultuurikvartali parimad palad
#000000
Täna ja homme, 31. augustil ja 1. septembril toimub Tartu Kastani-Vaksali linnaosas kolmas Aparaaditehase festival.
#000001
Aparaaditehase festival 2017. Foto: Madli Viigimaa
#000002
Sündmus algab Majapäevaga, mis tähendab, et taaskord on huvilistel võimalik osa saada tehase igapäevaelust. Selleks on kell 16-20 avatud kõigi stuudiote, ateljeede ja kontorite uksed, et pakkuda võimalust sinna sisse piiluda ja majalistega juttu puhuda. Paljud nendest pakuvad ka sel päeval oma ruumides spetsiaalset programmi, kas siis töötubade, näituste või mingite muude tegevuste näol.
#000003
Laupäev, 1. september, ehk Tänavapäev, algab Aparaaditehase tänavaturuga, mis hõlmab lisaks taskupargile Kastani tänava ja Samelini tehase hooviala.
#000005
Täiesti uudse formaadiga on teisel festivalipäeval esindatud Tartu 2024 kandideerimismeeskonnaga koostöös korraldatav salalavade projekt, kus igal täistunnil ajavahemikus 14-17 saab osa ühest kontserdist või performance’st Kastani-Vaksali linnaosas. Projekt kutsub avastama linnaosa põnevaid paiku ja tuntuid esinejaid, kes astuvad üles hoovides ja tänavatel. Esinemispaigad ja artistid avaldatakse 1 tund enne ülesastumist Aparaaditehase festivali Facebooki lehel.
#000006
Läinud nädalavahetusel pidas Tartu Aparaaditehas oma esimest majafestivali, mille raames kogunes loomekvartali hoovi ja siseruumidesse kuhjaga uudistajaid. Reporter Triin Sepp ja fotograaf Kristjan Mõru püüdsid sealsed uitajad pildile ja uurisid, mis neid festivalile tõi.
#000008